О Б Щ И Н С К И   С Ъ В Е Т  - П Е Р Н И К

Р Е Ш Е Н И Е  № 1178
от 29.10.2026 г.
За поемане на краткосрочен общински дълг за осигуряване на оборотни средства за обезпечаване на текущи и просрочени задължения към края на бюджетната 2026г., без представяне на разходооправдателни документи
На основание чл.21 ал.1 т.10 и ал.2 от ЗМСМА и съгласно чл.3 т.2, чл.5 ал.1 т.1, т.2, във връзка с чл.13, чл.16 и чл.17 от Закона за общинския дълг
ОБЩИНСКИ СЪВЕТ РЕШИ:
I. Дава съгласие Община Перник да поеме краткосрочен общински дълг по реда на чл.3 т.2 и чл.5 ал.1 т.1 от Закона за общинския дълг при следните параметри:

1. Размер на дълга –  1 900 000,00 € /един милион и деветстотин хиляди евро/;
2. Валута на дълга – евро;
3. Вид на дълга – краткосрочен дълг, поет с договор за общински заем; 

4. Начин на обезпечаване  - залог по реда на Закона за договорите за финансово обезпечение върху вземания;
5. Условия за погасяване: на три  вноски с краен срок на погасяване една година от датата на подписване на договора;
6. Лихвен процент – плаващ лихвен процент в размер на  тримесечен EURIBOR  за периода на действие на договора плюс надбавка не повече от 1,00 /едно цяло/ пункта годишно;
7. Такса за управление – не повече от 0,5 % от размера на кредита, без начисляване на други такси и комисионни.

II. Възлага на кмета на Община Перник да проведе процедурата за избор на финансова институция за поемане на краткосрочния дълг.

III. Допуска предварително изпълнение на решението от деня на приемането му на основание чл.60, ал.1 от АПК. 

Мотиви: Предварителното изпълнение е с оглед предстоящото приключване на финансовата година, а отпуснатият кредит ще се използва за обезпечаване на текущи и просрочени задължения на Община Перник.

Решението е прието на заседание на Общинския съвет, проведено на 29.10.2026г., Протокол № 11 т. 4 от дневния ред и е подпечатано с официалния печат на Общинския съвет.
ПРЕДСЕДАТЕЛ: 
 /Д. ЗАХАРИЕВ/

